Številka: 0237-2/2024/45

Datum: 17.09.2024

Na podlagi 77. člena in ob smiselni uporabi 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR; v nadaljnjem besedilu: ZSPDSLS-1) in ob upoštevanju 16. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljnjem besedilu: uredba) Ministrstvo za zunanje in evropske zadeve, Prešernova cesta 25, Ljubljana (v nadaljevanju: MZEZ) objavlja

**VABILO K DAJANJU PONUDB ZA PRODAJO SLUŽBENIH VOZIL**

Predmet razpolaganja s stvarnim premoženjem države so službena osebna vozila:

| Vrsta tovornega vozila | **OPEL INSIGNIA 2.0 CDTI 16V**  |
| --- | --- |
| Inventarna številka | 11811903577 |
| Registrska številka | 141D05977 |
| Letnik | 2015 |
| Datum prve registracije | 08/2015 (vozilo je odjavljeno iz prometa) |
| Prevoženi km na dan 31. 03. 2024 | 66.130 km |
| Ident. št. - VIN  | W0LGM8GS0F1100609 |
| Motor | DAHKC12 (tip), 103 kW (moč), 1956 (prostornina) |
| Barva vozila | E9D |
| Klima | Da |
| Vrsta goriva | Diesel |

| Vrsta osebnega vozila | **HYUNDAI ix35 2.0 4WD** |
| --- | --- |
| Inventarna številka | 1811260750 |
| Registrska številka | 141CD2 77 |
| Letnik | 2011 |
| Datum prve registracije | 05/2011 (vozilo je odjavljeno iz prometa) |
| Prevoženi km na dan 31. 03. 2024 | 102.734 km |
| Ident. št. - VIN  | U5YZU81BCBL080741 |
| Motor | F5P14 (tip), 120 kW (moč), 1998 (prostornina) |
| Barva vozila | E7B |
| Klima | Da |
| Vrsta goriva | Petrol |

| Vrsta osebnega vozila | **BMW 730 Ld AUT.** |
| --- | --- |
| Inventarna številka | 11811083484 |
| Registrska številka | LJ 53-UDE |
| Letnik | 2014 |
| Datum prve registracije | 06/2014 (vozilo je odjavljeno iz prometa) |
| Prevoženi km na dan 31. 03. 2024 | 195.000 km |
| Ident. št. - VIN  | WBAYG41010D176193 |
| Motor | YG41 (tip), 155 kW (moč), 2993 (prostornina) |
| Barva vozila | E9M |
| Klima | Da |
| Vrsta goriva | Diesel |
| Opombe | **Spuščena zračna blazina zadaj levo**  |

| Vrsta osebnega vozila | **IVECO DAILY 35C18V / 3950 / H2** |
| --- | --- |
| Inventarna številka | 11811008168 |
| Registrska številka | LJ MB-326 |
| Letnik | 2009 |
| Datum prve registracije | 11/2009 (vozilo je odjavljeno iz prometa) |
| Prevoženi km na dan 31. 03. 2024 | 370.504 |
| Ident. št. - VIN  | ZCFC35D3005809275 |
| Motor | 35C18V/3950 (tip), 130 kW (moč), 2998 (prostornina) |
| Barva vozila | S0D |
| Klima | Da |
| Vrsta goriva | Diesel |

Vsako vozilo se prodaja po načelu "videno – kupljeno". Na vozilih na obstaja predkupna pravica ali druge omejitve v zvezi s postopkom razpolaganja.

Interesenti lahko pridobijo podrobnejše informacije o posameznem vozilu, vsak delovni dan, na tel. št. 01/478 2159, e-naslov: avtopark.mzz@gov.si. Kontaktna oseba je Jalen Jereb. Ogled vozila je mogoč le z najavo, po predhodnem dogovoru preko elektronske pošte ali telefona. Ogled vozil bo mogoč na naslovu Grajska cesta 1, 1234 Mengeš.

V tem postopku javnega zbiranja ponudb kot ponudniki ne morejo sodelovati cenilec in člani komisije ter z njimi povezane osebe. Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to ali je zakonska zveza oziroma partnerska zveza prenehala ali ne,
* fizična osebe, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

Plačilo varščine

Do roka za oddajo ponudb mora ponudnik za vsako vozilo, za katerega bo podana ponudba, plačati varščino v višini 200,00 EUR na račun MZEZ, št. 01100-6300109972, sklic 18 18112-7201001-00894924. Varščino bo MZEZ vrnilo neizbranim ponudnikom v roku 30 dni od obvestila o izbiri ponudnika. Varščina se všteje izbranemu ponudniku v kupnino. Če izbrani ponudnik ne bo sklenil pogodbe v roku 15 dni od opravljene izbire, MZEZ zadrži njegovo varščino.

Način vložitve ponudb

Pisne ponudbe za eno vozilo z vidno oznako "ODPRODAJA SLUŽBENEGA VOZILA – NE ODPIRAJ" je potrebno predložiti v zaprti ovojnici na naslov: Republika Slovenija, Ministrstvo za zunanje in evropske zadeve, Prešernova 25, 1000 Ljubljana.

Rok za oddajo ponudb je 20 dni od objave na spletni strani MZEZ. Obravnavane bodo ponudbe, oddane priporočeno po pošti, najkasneje do 24. ure zadnjega dneva roka za oddajo ponudb.

V ponudbi mora ponudnik obvezno navesti svoje podatke (naziv, naslov), kontaktne podatke, ponudbeno ceno ter izjavo o vezanosti dane ponudbe vsaj 30 dni od dneva odpiranja ponudb. Ponudbi mora ponudnik priložiti tudi potrdilo o plačilu varščine.

Postopek izbire najugodnejšega ponudnika

Odpiranje ponudb bo potekalo 21. 10. 2024 in je javno.

MZEZ skladno s osmim odstavkom 51. člena ZSPDSLS-1 lahko z zainteresiranimi osebami opravi dodatna pogajanja. V primeru več prejetih enakih najugodnejših ponudb bo MZEZ najugodnejše ponudnike pozvalo k oddaji nove ponudbe. Slednje bo izvedeno v skladu z določili šestega odstavka 17. člena uredbe, kar pomeni v roku zavezanosti ponudnikov za dane ponudbe, sicer javno zbiranje ponudb ni uspešno.

MZEZ ali pooblaščena oseba s soglasjem predstojnika lahko ustavita ta postopek do sklenitve pogodbe, pri čemer se ponudnikom povrnejo stroški v višini izkazanih stroškov za prevzem razpisne dokumentacije in morebitne vplačane varščine.

Vozilo bo prodano kupcu, ki bo ponudil najvišjo ceno.

Sklenitev pogodbe

Kupec je dolžan celotno kupnino v enkratnem znesku plačati v 8 dneh od obojestranskega podpisa pogodbe, z nakazilom na račun MZEZ. Plačilo kupnine v navedenem roku je bistvena sestavina pogodbe. Vse stroške v zvezi s prodajo vozila plača kupec.

MZEZ bo prenos in izročitev vozila opravilo po plačilu celotne kupnine, kupec pa ga je dolžan prevzeti v 5 dneh od plačila celotne kupnine na naslovu Ministrstva za zunanje in evropske zadeve, Grajska cesta 1, 1234 Mengeš.

 Barbara Žvokelj

 v.d. generalne sekretarke

 veleposlanica

Datum objave: 26. 09. 2024

Datum izteka 20 dnevnega roka za oddajo ponudbe: 17. 10. 2024